ΓΡΑΠΤΗ ΕΡΩΤΗΣΗ P-2951/00

υποβολή: Karl-Heinz Florenz (PPE-DE) προς την Επιτροπή

(12 Σεπτεμβρίου 2000)

Θέμα: Χρηματοδότηση του Προγράμματος Όντερ 2006 στην Πολωνία

Το πολωνικό κοινοβούλιο θα ψηφίσει το Σεπτέμβριο για τη χρηματοδότηση του έργου ποτάμιας μηχανικής Πρόγραμμα Όντερ 2006 που προβλέπει την κατασκευή δύο μεγάλων φραγμάτων και την εκτέλεση σημαντικών έργων που αποσκοπούν στην ανάπτυξη ναυτιλιακών δραστηριοτήτων στον Όντερ. Τόσο στην Πολωνία όσο και στην Γερμανία, έχουν εκφραστεί ανησυχίες από ομάδες περιβαλλοντόφιλων επειδή δεν έχουν αναληφθεί μελέτες περιβαλλοντικών επιπτώσεων που θα επέτρεπαν να γίνουν συγκρίσεις με εναλλακτικές λύσεις, επειδή δεν έγιναν δημόσιες διαβουλεύσεις για τις διαθέσιμες επιλογές και επειδή οι κομβικής σημασίας τεχνικές μελέτες δεν έχουν ακόμα περατωθεί. Εκφράζονται επίσης φόβοι ότι το πρόγραμμα δεν περιλαμβάνει άμεσα σχέδια προστασίας της φύσης στην κοιλάδα του Όντερ, οπότε ενδέχεται να καταστραφούν πολυάριθμοι τόποι επιλέξιμοι στο Natura 2000, ενώ οι προτάσεις αγνοούν επιλογές οικολογικά αξιόλογες για τον περιορισμό των κινδύνων πλημμύρας.

Δεδομένου ότι η ΕΕ θα συμβάλει με 30 % της συνολικής χρηματοδότησης, κυρίως για το τμήμα του προγράμματος που αφορά το μέρος σχετικά με τη βελτίωση της ποιότητας τωνδάτων, μπορεί η Επιτροπή να επιβεβαιώσει ότι έχει ελέγξει ότι το Πρόγραμμα Όντερ 2006 είναι συμβατό με τηνφιστάμενη κοινοτική περιβαλλοντική νομοθεσία καθώς και με τις διεθνείς συμφωνίες, όπως η Σύμβαση του Ramsar και η Σύμβαση του Ελσίνκι στις οποίες μετέχει η ΕΕ;

Τι θα προέκυπτε, μετά την ένταξη της Πολωνίας στην ΕΕ, εάν διαπιστωνόταν ότι το Πρόγραμμα Όντερ 2006 παραβιάζει τις διατάξεις του άρθρου 4 της οδηγίας-πλαισίου για το νερό και των διατάξεων των οδηγιών για τους βιότοπους και τα άγρια πτηνά;

Απάντηση της κας Wallstrm εξ ονόματος της Επιτροπής

(13 Οκτωβρίου 2000)

Η Επιτροπή γνωρίζει το Programme for the Odra-2006 και την πρόταση κατασκευής δύο φραγμάτων στον ποταμό αυτόν καθώς επίσης και ενός φράγματος στο Βιστούλα. Έχει επίσης η Επιτροπή συνείδηση τηςψηλής φυσικής αξίας τόσο της γερμανικής όσο και της πολωνικής πλευράς της κοιλάδας του Odra. Αυτό αντικατοπτρίζεται στα πολυάριθμα σχέδια που ξεκίνησε η Κοινότητα για την προστασία αξιόλογων φυσικών τόπων στην περιοχή αυτή.

Το μέλος της Επιτροπής, αρμόδιο για θέματα περιβάλλοντος, εξέφρασε τις ανησυχίες της σχετικά με την προτεινόμενη κατασκευή των δύο αυτών φραγμάτων και ανακίνησε το θέμα προς τον πολωνόπουργό περιβάλλοντος. Η άποψη της Επιτροπής είναι ότι, με βάση την κοινοτική κοινή θέση για την Πολωνία, όλες οι νέες επενδύσεις στιςποψήφιες χώρες πρέπει να συμβαδίζουν με το κοινοτικό περιβαλλοντικό κεκτημένο. Αυτό συνεπάγεται ότι οι προστατευόμενες περιοχές πρέπει να τυγχάνουν σεβασμού, να πραγματοποιούνται δε περιβαλλοντικές αξιολογήσεις επιπτώσεων (EIA) για όλα τα σχέδια που εμπίπτουν στο πεδίο εφαρμογής των σχετικών κοιινοτικών οδηγιών.

Μετά την απόφαση της πολωνικής κυβέρνησης να ξεκινήσει την κατασκευή των φραγμάτων αυτών, το μέλος της Επιτροπής αρμόδιο για το περιβάλλον έστειλε επιστολή στον πολωνόπουργό ζητώντας πληροφορίες και τεχνικές λεπτομέρειες για τα εν λόγω φράγματα και για την αξιολόγηση περιβαλλοντικών επιπτώσεων. Με βάση τα στοχεία αυτά, η Επιτροπή θα παρακολουθήσει στενά την περαιτέρω εξέλιξη του θέματος.

Τα όργανα της Κοινότητας τα ασχολούμενα με τις προενταξιακές διαδικασίες δεν θα δώσουν καμιά ενίσχυση στην κατασκευή των φραγμάτων, αφού δεν πρόκειται για εγκεκριμένες δαπάνες. Η Επιτροπή δεν έχει λάβει από την Πολωνία κανένα αίτημα ενίσχυσης εκ μέρους του ISPA (Όργανο διαρθρωτικών πολιτικών προ-ένταξης) για έργα αυτής της μορφής.